آمریکا مرکز قوقوموتانلیغی (سنتکام)، ابو ابراهیم الهاشمی القریشی‌دن سونرا ترور هؤرگوتو داعشین باشینا گئچه‌ن ابو الحسن الهاشمی القریشی‌نین ده اکتبر آییندا اؤلدورولدوگونو آچیقلادی.
سنتکام سؤزچوسو آلبای جو  بوچینو یازیلی آچیقلاماسیندا،
"ابو الحسن الهاشمی القریشی‌نین اکتبر آیینین اورتالاریندا اؤلومو، داعشه بیر باشقا ضربه ووردو. بو عملیات، سوریه اؤزگور اوردوسو طرفیندن سوریه‌نین درعا ولایتینده حیاتا گئچیریلدی" ایفاده‌لرینی ایشلتدی.
بوچینو، داعشین بؤلگه اوچون تهدید اولماغا داوام ائتدیگینی و هؤرگوتون قالیجی مغلوبیتینه متمرکز اولدوقلارینی بیلدیردی.
داعش ایله موباریزه‌ کوالیسیونونون بو سالدیریدا رولونون نه اولدوغو بیلینمیر.
آمریکا گوجلری؛ عراق، سوریه و اردن سرحدلرینین کسیشدیگی التنف بؤلگه‌سینده مغاویر الثوره آدلی موخالیف بیر قروپلا امکداشلیق ائدیر.
قروپ بیر مدت اؤنجه آدینی "سوریه اؤزگور اوردوسو" اولاراق دییشدیر‌دی.
داعشین ایلک لیدئری ابو بکر البغدادینین یئرینه گئچن ابو ابراهیم الهاشمی القریشی ایسه فوریه آییندا، آمریکا اؤزل گوجلرینین سوریه‌نین قوزئی باتیسیندا گئچیردیگی عملیات‌دا اؤلدورولموشدو.
